Viteški turniri popularni u SAD
Obnavljanje viteških turnira u Sjedinjenim Državama je postalo i sport i zabava
U staro vreme, vitezovi su se borili za čast dama u nevolji, ali u 21. stoleću, oni često pomažu malim zajednicama da povećaju prihod. Direktorka za turizam Džun Džulijan, bila je iznenađena kada joj je viteško nadmetanje predstavljeno kao mogući izvor novih prihoda njene zajednice. Ali njene strepnje su ubrzo prošle kada je upoznala Skota Rodlina, profesionalnog takmičara koji nastupa pod imenom „ser Devon od Jorka“. „ Viteški turniri se održavaju širom Sjedinjenih Država, ali i u mnogim drugim zemljama. Njih obično nadgledaju udruženja koja vode računa o propisima i bezbednosti učesnika igara. Kao moderan sport, nadmetanja se održavaju svega nekoliko decenija, u okviru popularnih renesansnih sajmova. Delom tematski park, a delom pozorište, ovi letnji festivali ponovo oživljavaju srednjovekovni sport. U Sjedinjenim Državama postoji osam pozorišnih viteških trupa i 30 vitezova koji se aktivno nadmeću. Iako žene u Srednjem veku nisu učestvovale na turnirima, stvari se danas menjaju. Prijateljica Skota Rodlina, Beka Kuper, upoznala se sa sportom kada mu je prodala konja. I ispostavilo se da može! Beka Kuper, koja nastupa kao „dama Fiona od Orkanija“, kaže da je to sport koji te osvoji. Baš kao i u staro vreme, svaki vitez nosi po meri načinjen oklop težine oko 41 kilogram. Ispod oklopa, da bi se zaštitili od čvrstog metala, nose mekanu, postavljenu odeću. Današnja nadmetanja se sastoje od serije discplina da bi se pokazala veština u rukovanju oružjem i jahanju, kao što je pogađanje prstenova kopljem ili presecanje glavice kupusa mačem u punom galopu. Kerol Moris koja je došla sa suprugom i decom, kaže da je oduševljava to što cela porodica može da uživa. I takođe, dobar način za razvoj turizma. Događaju je prisustvovalo više od dve hiljade gledalaca – što je veliki podsticaj za gradić. Džun Džulijan kaže da je to bilo toliko uspešno, da već planiraju nadmetanje za iduću godinu. Skot Rodlin kaže da uživa u poslu koji mu omogućava da bude junak – bez obzira da li koristi svoju veštinu da bi pomogao malim zajednicama da dođu do potrebnih prihoda, ili pokazao malim gledaocima kako snovi mogu da se ostvare. Čak i ako je to odrastanje - da bi se radio posao iz bajke!